
Në pajtim me dispozitat e Ligjit për Shërbimin Civil të Republikës së Kosovës, Ligji Nr. 03/ L -149, 
Rregullore Nr. 02/2010 për Procedurat e Rekrutimit në Shërbimin Civil të Republikës së Kosovës 
si dhe Rregullore Nr. 21/2012 për Avancimin në Karrierë të Nëpunësve Civil,  Ministria e Tregtisë
 dhe Industrisë bën:
                                                    
                                    REKRUTIM I BRENDSHËM

                                                                                                                     
Institucioni:                             Ministria e Tregtisë dhe Industrisë

                            Departamenti për Kontrollin e Tregut me Mallra Strategjike

Titulli i vendit të punës:     Drejtor i Departamentit për Kontrollin e Tregut me Mallra  
                                                                                Strategjike 
Koeficienti / 10
Nr. i Referencës:  MTI/ 3
Numri i zyrtarëve që do të pranohen: 1
Vendi: Prishtinë                                                                                                     Datë: 08.05.2018
_______________________________________________________________________________
   Detyrat dhe përgjegjësitë:
[bookmark: _GoBack]Udhëheq dhe cakton objektivat e departamentit në përputhje me strategjinë dhe objektivat e institucionit dhe dizajnon planet vjetore të punës të detajuara për t’i përmbushur këto objektiva. Drejton aktivitetet e departamentit  për aktivitetet licencuese dhe kontrolluese të mallrave strategjike  dhe koordinon aktivitetet me institucionet  tjera bashkëpunuese nga kjo fushë .Rishikon dhe zgjidhë ankesat  përkitazi me aktivitetet e Departamentit;

Menaxhon stafin dhe buxhetin e departamentit, organizon punën përmes ndarjes së detyrave tek të varurit, ofron udhëzime dhe monitoron punën e stafit për të ofruar produkte dhe shërbime cilësore që janë relevante me funksionet e departamentit;

Përgjegjës për zbatimin e politikave shtetrore dhe procedurave në ofrimin e shërbimeve rreth kontrollit strategjik të tregut. Monitoron kontrollin strategjik të tregut, ndërmerr aktivitete kontrolluese gjatë të gjitha fazave të autorizimit,regjistrimit, njoftimit,licencimit edhe në të gjitha fazat e pas licencimit; 

Koordinon sistemin e mallrave strategjike të kontrollit tregtar dhe zhvillon aktivitete periodike për përgatitjen e bizneseve dhe për informimin e institucioneve të tjera shtetërore që kanë të bëjnë me kontrollin e tregtisë së mallrave strategjike;

Përcjell ndryshimin e regjimeve ndërkombëtare të mospërhapjes dhe të kontrollit të eksporteve. Merr pjesë në konferencat  ndërkombëtare e rajonale  për kontrollin e eksporteve. Koordinon punën me MPJ për anëtarësimin e Kosovës në mekanizmat ndërkombëtar; 

Propozon azhurnimin  dhe siguron zbatimin e listave të kontrollit kombëtare në përputhje me mospërhapjen ndërkombëtar dhe kontrollin strategjik të tregtisë, duke përfshirë edhe Marrëveshjen Wassenaar , Grupi Australi, Furnizuesit Bërthamore  të Grupit,  Komiteti Zagner, Regjimi i Kontrollit të Teknologjisë Raketore etj; 

Bashkëpunon në zbatim të kompetencave të tij, në zhvillimin e aktiviteteve për monitorimin dhe zbatimin e sanksioneve kombëtare dhe ndërkombëtare të miratuara nga Këshilli i Sigurimit të OKB-së. BE-ja, OSBE-ja apo institucione të tjera relevante;

Bën vlerësimin e rregullt të stafit nën mbikëqyrje të tij/saj dhe përkrahë zhvillimin e tyre përmes trajnimit për kryerje të detyrave të tyre në përputhje me standardet e kërkuara;
 
Kryen çdo detyrë tjetër në fushën profesionale specifike të cilat mund të kërkohen në mënyrë të arsyeshme kohë pas kohe.


    Kualifikimet për këtë vend të punës:

· Diplomë universitare:  Fakulteti Ekonomik, Juridik, Fakulteti Filozofik, Administratë Publike;
·  Minimum 7 vite përvojë pune  profesionale, përfshirës së paku 4 vite në pozitë drejtuese. 
· Njohuri dhe përvojë substancial në fushën e tregtisë me mallra strategjike; 
· Shkathtësi të lartë në menaxhim, organizim, caktimit të objektivave dhe planifikim; 
· Njohuri të mira për mbikëqyrje efektive të punës profesionale të kryer nga vartësit; 
· Shkathtësi të nivelit të lartë në komunikim dhe negocimit; 

· Qasje fleksibile ndaj organizimit dhe mbikëqyrjes së punës, përfshirë zgjidhjen e problemeve; 
· Shkathtësi kompjuterike të aplikacioneve të programeve (Word, Excel, Power Point, Access); 

 
Kushtet e pjesëmarrjes në rekrutim:

Të drejtë aplikimi kanë të gjithë nëpunësit e MTI-së, të cilët kanë zotësi të plotë për të vepruar, kanë shkollimin e lartë dhe kanë aftësinë profesionale për kryerjen e detyrave.

Kohëzgjatja e emërimit:

Nëpunësi i karrierës (përhershëm) Periudha provuese .Dymbëdhjetë (12) muaj.

Data e mbylljes së konkursit:

15.05.2018

Paraqitja e kërkesave

Formularët për aplikim mund të merren në recepcion të MTI-së, ose të tërhiqen nga web faqja e MTI-së, ku është bërë edhe shpallja e konkursit , në adresën www.mti-ks.org dhe dorëzohen në Divizionin e Burimeve Njerëzore, çdo ditë pune nga ora 8:00 -16:00 deri më: 15.05.2018. Për informata më të hollësishme mund të kontaktoni në nr. tel. 038-200 36-578. 

“Shërbimi Civil i Republikës së Kosovës, ofron mundësi të barabarta të punësimit për të gjithë shtetasit e Kosovës dhe mirëpret aplikacionet nga të gjithë personat e gjinisë mashkullore dhe femërore nga të gjitha komunitetet në Kosovë”.  

“Komunitetet jo-shumicë dhe pjesëtarët e tyre kanë të drejtë për përfaqësim të drejtë dhe proporcionalë organet e shërbimit civil të administratës publike,qendrore dhe lokale,siç specifikohet në Nenin 11, paragrafi 3të Ligjit Nr..03/L-149 mbi shërbimin Civil të Republikës së Kosovës”

 Kërkesat e pakompletuara si dhe kërkesat e dërguara pas datës së fundit nuk do të pranohen.
Për shkak të numrit të madh të kërkesave të pranuara,vetëm kandidatët e përzgjedhur në listën e ngushtë do  të kontaktohen.

